PATVIRTINTA

 Šilutės lopšelio-darželio „Žibutė“

 direktoriaus 2018 m. sausio 30 d.

 įsakymu Nr. V1-27

**ŠILUTĖS LOPŠELIO-DARŽELIO „ŽIBUTĖ“ LABDAROS IR PARAMOS, 2 PROCENTŲ GYVENTOJŲ PAJAMŲ MOKESČIO (GPM) GAVIMO, APSKAITOS IR PANAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis aprašas reglamentuoja labdaros ir paramos, 2 procentus gyventojų pajamų mokesčio (toliau GPM) gavimo, apskaitos ir panaudojimo tvarką Šilutės lopšelyje-darželyje „Žibutė“ (toliau Lopšelis-darželis).

2. Vadovaujantis Lietuvos Respublikos labdaros ir paramos įstatymu, patvirtintu 1993 m. birželio 4 d. Nr. I-172 (Žin., 1993, Nr. 21-506; 2000, Nr. 61-1818; 2004, Nr. 73-2524, 2005, Nr. 4-96), Lietuvos Respublikos gyventojų pajamų mokesčio 2002 m. liepos 2 d. įstatymo Nr. IX-1007 aktualia suvestine redakcija nuo 2018-01-01, Lietuvos Respublikos gyventojų pajamų mokesčio 2015 m. gruodžio 17 d. įstatymo Nr. IX-1007 17 ir 34 straipsnių pakeitimo įstatymu Nr. XII-2203, Lopšelis-darželis turi teisę gauti labdarą, paramą ir iki 2 procentų GPM sumos, kurią Lietuvos Respublikos gyventojas, pareiškęs norą, gali pervesti norimai įstaigai.

3. Šilutės lopšeliui-darželiui „Žibutė“ paramos gavėjo statusas Lietuvos Respublikos Juridinių asmenų Registrų centre įregistruotas 2004 m. kovo 30 d.

**II SKYRIUS**

**PARAMOS LĖŠŲ PANAUDOJIMO PLANAVIMAS**

4. 2 procentų paramos lėšų panaudojimas planuojamas kiekvienų naujų kalendorinių metų sausio-gruodžio mėnesiams, paskirstant sąmatoje ketvirčiais, prieš tai išanalizavus bendruomenės poreikius bei situaciją įstaigoje. Atsiradus nenumatytam atvejui, galima paramos lėšų panaudojimo planą koreguoti, suderinus su Lopšelio-darželio taryba.

5. Labdara ir parama gali būti:

5.1. piniginės lėšos;

5.2. bet koks turtas;

5.3. suteiktos paslaugos;

5.4. kitais būdais, kurių nedraudžia Lietuvos Respublikos įstatymai.

**III SKYRIUS**

**LĖŠŲ APSKAITA, PANAUDOJIMO IR PIRKIMŲ VYKDYMAS**

6. Gauta parama ar labdara pinigine išraiška, Lopšelyje-darželyje apskaitomos vadovaujantis labdaros ir paramos įstatymo numatyta tvarka, atskiriant nuo biudžeto lėšų AB Luminor Bank atidarytoje atskiroje paramos gavėjo sąskaitoje Nr. LT134010043500000126.

7. Lėšų surinkimo ir panaudojimo apskaitą atlieka Lopšelio-darželio buhalterija. Tiesiogiai už apskaitą atsako vyriausioji buhalterė.

8. Gautą labdarą, paramą pinigine išraiška, 2 procentus GPM paramos lėšas naudoja ir pirkimus pagal patvirtintą išlaidų sąmatą vykdo Lopšelio-darželio administracija.

9. Lopšelio-darželio taryba, atsižvelgdama į Lopšelio-darželio poreikius ir turimą lėšų sumą sprendžia kaip panaudoti lėšas.

10. Gautos piniginės lėšos gali būti naudojamos:

10.1. ugdymo procesui gerinti, bendro naudojimo ugdymo priemonėms įsigyti;

10.2. lopšelio-darželio veiklai organizuoti;

10.3. įstaigos personalo kompetencijoms tobulinti;

10.4. darbuotojų sveikatos ir saugos, higienos normas atitinkančių patalpų, edukacinių erdvių, pastato, Lopšelio-darželio teritorijos funkcionavimo užtikrinimui ir atnaujinimui, įstaigos reklamai;

10.5. trumpalaikiam ir ilgalaikiam inventoriui įsigyti;

10.6. ilgalaikiam turtui įsigyti;

10.7. atsiskaityti už suteiktas paslaugas;

10.8. pagal paramos davėjo nurodytą paskirtį, kai sudaroma paramos teikimo sutartis, kurioje ši sąlyga numatyta.

11. Lėšų naudojimo viešąjį pirkimą vykdo viešųjų pirkimų organizatorius.

12. 2 procentų GPM paramos lėšų ir kitų lėšų panaudojimui pritarti ir užprotokoluoti turi Lopšelio-darželio taryba, atsižvelgdama į įstaigos poreikius ir tais metais gautų lėšų sumą.

13. Gaunamos labdaros, paramos apskaitą vykdo Labdaros ir paramos priėmimo komisija (toliau – Komisija), kurią tvirtina Lopšelio-darželio direktorius.

 14. Komisija gautą labdarą ar paramą įvertina taip:

 14.1 ilgalaikio materialaus turto – pagal to turto likutinę vertę, neįskaitant to turto vertės padidėjimo dėl perkainojimo;

 14.2 kitų materialinių vertybių – pagal paramos davėjo materialinių vertybių perdavimo dokumentuose (patvirtintuose paramos gavėjo) nurodytą šio turto įsigijimo (pasigaminimo) vertę;

 14.3 nemokamų paslaugų arba atliktų darbų – pagal darbų atlikimą ar paslaugų suteikimą patvirtinančiuose aktuose (patvirtintais paramos gavėjo) nurodytą jų vertę (savikainą);

 14.4 materialinių vertybių, kurių vertė nėra nurodyta jokiuose dokumentuose, vertė įvertinama paramos gavimo dieną galiojančiomis analogiškų ar panašių daiktų kainomis, įvertinus jų nusidėvėjimą, bet ne mažiau nei vienas euras.

 15. Įvertinimas įforminamas Paramos užpajamavimo aktu (1 priedas), kuriame nurodomos paramos teikėjas, išvardijami paramos dalykai, jų kiekis, vertė ir kokiam atsakingam asmeniui bus perduota parama.

# IV SKYRIUS

**ATSISKAITYMO BENDRUOMENEI TVARKA**

16. Apie labdaros, paramos, 2 procentų GPM lėšų panaudojimą Lopšelio-darželio direktorius kartą per kalendorinius metus atsiskaito Lopšelio-darželio tarybai ir savo veiklos ataskaitoje pasibaigus biudžetiniams metams.

**V SKYRIUS**

**BAIGIAMOSIOS NUOSTATOS**

17. Labdaros, paramos, 2 procentų GPM lėšų panaudojimas vykdomas vadovaujantis Šilutės lopšelio-darželio „Žibutė“ direktoriaus patvirtintu Labdaros ir paramos, 2 procentų gyventojų pajamų mokesčio (GPM) gavimo, apskaitos ir panaudojimo tvarkos aprašu. Aprašas skelbiamas Lopšelio-darželio internetinėje svetainėje.

18. Esant poreikiui šis aprašas gali būti keičiamas nepažeidžiant Lietuvos Respublikos labdaros ir paramos įstatymo.

\_\_\_\_\_\_\_\_\_\_\_\_\_\_\_\_\_\_\_\_\_\_